b'\n_START_ARTICLE_\nTea Bre\xc5\xa1\xc4\x8dak\n_START_SECTION_\n\xc5\xbdivljenje in de\xc4\x8do\n_START_PARAGRAPH_\nTea Bre\xc5\xa1\xc4\x8dak, poro\xc4\x8dena Abbattista se je rodila v slovenski kme\xc4\x8dki dru\xc5\xbeini v kateri je bilo \xc5\xa1tirinajst otrok. Ljudsko \xc5\xa1olo je obiskovala v Vipavskem kri\xc5\xbeu (1900-1908). Kasneje so jo star\xc5\xa1i poslali v nem\xc5\xa1ki zavod h Gospe Sveti na Koro\xc5\xa1ko z namenom, da se nau\xc4\x8di nem\xc5\xa1\xc4\x8dine (1912-1914). Nato se je kot blagajni\xc4\x8darka zaposlila v trgovini v Trstu (1915-1917) ter obiskovala ve\xc4\x8derno \xc5\xa1olo. Po poroki z zdravnikom Emanuellom Abbattistom je bivala v Padovi ter od 1928 do smrti v Milanu._NEWLINE_Risala in slikala je \xc5\xbee v mladosti, resneje pa se je slikarstvu posvetila v Milanu. Svoje znanje je izpopolnjevala pri slikarju P. Maru\xc5\xa1i\xc4\x8du (1930-1933). Najve\xc4\x8d se je posve\xc4\x8dala slikanju v olju, nekoliko tudi temperi] in akvarelu. Najve\xc4\x8d je slikala tiho\xc5\xbeitja, posve\xc4\x8dala pa se je tudi krajinarstvu. Kot \xc4\x8dlanica umetni\xc5\xa1kega dru\xc5\xa1tva je vrsto let razstavljala v milanski galeriji La Peromenente. Leta 1952 je razstavila ve\xc4\x8d slik na razstavi Premio Internazionale per le Pittici. Kot pesnica je prve pesmi objavila leta 1925 v reviji \xc5\xbdenski svet. V sonetu Jesenski sonet je izra\xc5\xbea veliko ljubezen do rodne zemlje. V pesmi \xc4\x8cez grobove (\xc5\xbdenski svet, 1926) pa veliko navezanost na mater in doma\xc4\x8do vzgojo. V istem letniku revije je bila objavljena \xc5\xa1e socialna slika Bolna velemestna deca. Pri Tei Bre\xc5\xa1\xc4\x8dak pa predvsem velja poudariti skrb, ki jo je posve\xc4\x8dala \xc5\xa1tevilni rodbini svojih bratov in sester, da nam je ta \xc4\x8deprav kot otok v tujini, uspela dati kar nekaj imen, ki so vsak po svoje prispevala v zakladnico slovenske kulture in literature.'